“ป้อม” ปัดตั้งนายกฯ สำรอง ชี้คดีบ้านพักหลวง “ตู่” พรุ่งนี้ เป็นไปตามกระบวนการศาล
“พล.อ.ประวิตร วงษ์สุวรรณ” รองนายกรัฐมนตรี ปัดตั้งนายกฯ สำรอง ชี้คดีบ้านพักหลวง “ตู่” พรุ่งนี้ เป็นไปตามกระบวนการศาล ไม่ห่วงม็อบเซอร์ไพรส์
“พล.อ.ประวิตร วงษ์สุวรรณ” รองนายกรัฐมนตรี ปัดตั้งนายกฯ สำรอง ชี้คดีบ้านพักหลวง “ตู่” พรุ่งนี้ เป็นไปตามกระบวนการศาล ไม่ห่วงม็อบเซอร์ไพรส์
1 ธ.ค. 2563

พล.อ.ประวิตร วงษ์สุวรรณ รองนายกรัฐมนตรี กล่าวว่า ไม่ได้กังวลที่ศาลรัฐธรรมนูญนัดวินิจฉัยความเป็นรัฐมนตรีของ พล.อ.ประยุทธ์ จันทร์โอชา กรณีใช้บ้านพักหลวงหลังเกษียณ ในวันพรุ่งนี้ เพราะเป็นไปตามกระบวนการพิจารณาของศาล
ส่วนกรณีกลุ่มผู้ชุมนุมจะเดินทางไปที่ศาลรัฐธรรมนูญนั้น ทางเจ้าหน้าที่ตำรวจจะดูแลบริเวณโดยรอบอยู่แล้ว เชื่อว่าประชาชนรู้ดีว่าบริเวณศาลไม่ควรเข้าไปยุ่งเกี่ยว และจะไม่มีเหตุการณ์ที่ไม่คาดฝันเกิดขึ้น
พล.อ.ประวิตร กล่าวตอบคำถามถึงพรรคพลังประชารัฐได้เตรียมรายชื่อนายกรัฐมนตรีสำรองไว้หรือไม่ว่า ไม่ได้มีการตั้งนายกฯสำรองเอาไว้
ขณะที่นายชวน หลีกภัย ประธานรัฐสภา กล่าวว่า ทางรัฐสภาไม่ได้จัดเตรียมความพร้อมเรื่องอะไร ยังทำหน้าที่ประชุมไปตามปกติ เพราะเป็นเรื่องของศาลที่จะวินิจฉัย ไม่มีการพูดถึงเรื่องบัญชีรายชื่อนายกรัฐมนตรีสำรอง